Spis č.: A/2015/20296
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie:  Ing. Jana Capuličová
Telefón: 055/64 19 881
Pracovný kontakt pre vysvetlenie výzvy:  jana.capulicova@kosice.sk

Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.

E -mail pre podanie ponuky:        2015.20296@kosice.sk

2.	Názov predmetu zákazky:
Stráženie objektu „ Nájomný bytový dom pre marginalizované komunity“ 
Zákazka je na:  poskytnutie služby

3.	Stručný opis predmetu zákazky: 
Zabezpečenie 24 hodinového stráženia novovybudovaného „Nájomného bytového domu pre marginalizované komunity“. 
Bližšia špecifikácia je uvedená v prílohe č. 1 – Opis a požiadavky na predmet zákazky
 
4.	Predpokladaná hodnota zákazky (bez DPH):  4.896 € 

5.	Základné zmluvné podmienky: 
-	Miesto poskytnutia služieb: novovybudovaný „ Nájomný bytový dom pre marginalizované komunity“ na Hrebendovej ulici v Košiciach
-	Lehota na služby: 11.10.2015 od 00:00 hod. do 30.11.2015 do 24:00 hod.
-	Splatnosť faktúr: 30 dní odo dňa jej doručenia.  

6.	Lehota na predkladanie dokladov a  ponúk: do 09.10.2015,  8:00 hod.

7.	Stanovenie ceny
Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa jej príloh. Do ceny je potrebné zapracovať aj cenu za dopravu na miesto poskytovania služby. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.
Ponuka musí byť doručená na celý predmet zákazky.

10.	Podmienky účasti sú nasledovné:
-	V ponuke je potrebné predložiť:
Doklady:
1. Skenované oprávnenie na poskytnutie služby (výpis z obchodného registra, resp.  živnostenského registra – nepostačuje vytlačená kópia z webovej stránky Obchodného  registra, resp. Živnostenského registra) a pod.
2. Skenovanú platnú Licenciu na prevádzkovanie súkromnej bezpečnostnej služby v zmysle zákona SNR č. 473/2005 Z.z.  o poskytovaní služieb v oblasti súkromnej bezpečnosti a o zmene a doplnení niektorých zákonov. 
3. Skenovaný platný preukaz pre minimálne jednu navrhovanú odborne spôsobilú osobu typu S alebo typu P v zmysle  zákona SNR č. 473/2005 Z.z.  o poskytovaní služieb v oblasti súkromnej bezpečnosti a o zmene a doplnení niektorých zákonov. 

Podmienky účasti sú nasledovné:
1. Uchádzač musí byť oprávnený poskytovať požadovanú službu.
2. Uchádzač musí preukázať, že je spôsobilý prevádzkovať súkromnú bezpečnostnú službu v plnom rozsahu pre strážnu službu v zmysle zákona SNR č. 473/2005 Z.z.  o poskytovaní služieb v oblasti súkromnej bezpečnosti a o zmene a doplnení niektorých zákonov. 
      3. Uchádzač  musí   preukázať,   že  má   na   poskytnutie  predmetu zákazky k dispozícii  
          minimálne jednu odborne spôsobilú osobu s platným preukazom typu S alebo typu P v  
          zmysle  bodu  10.3. výzvy.

11.	Kritériá na hodnotenie ponúk sú:  Cena. 
Spôsob hodnotenia kritéria je nasledovný: Úspešným uchádzačom bude ten, ktorý splní všetky podmienky účasti a zároveň bude mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
								           Ing. Pavol Lazúr
          riaditeľ magistrátu

Prílohy:     1.   Opis a požiadavky na predmet zákazky 
2.   Ponuka uchádzača - Formulár